ངས་ཁོང་ལ་ཞལ་ལག་ཕུལ་ཚར་བ་དང་ལམ་སང་ཕྱི་ལ་ཐོན་འགྲོ་གིན་ཡོད།ཁོང་གིས་བཀའ་སྐྱོན་གནང་གྱི་རེད་བསམ་ཏེ་ཞེད་སྣང་སྐྱེས་ཀྱི་ཡོད།ང་སྒོ་རྡུང་ནས་ནང་ལ་ཕྱིན་ཏེ་ཞལ་ལག་ཁོང་གི་མདུན་དུ་ཞག་ནས་ལོག་ཡོང་གྱི་ཡོད།དེ་ནས་ཆུ་ཚོད་ཕྱེད་ཀ་སྒུག་རྗེས་ཤིང་ཁྲོལ་དེ་ལེན་དུ་འགྲོའི་ཡོད།ང་མགོ་སྐོར་གཏོང་ཤེས་མཁན་ཞིག་ཡིན་པས།ཞལ་ལག་ལྷག་པའི་ཆེད་དུ་ངས་དང་པོ་ནས་ཁ་ལག་མང་པོ་བཟོ་ཡིས་ཡོད།ཞལ་ལག་ལྷག་མ་དེ་དག་ངས་ཟ་ཡིས་ཡོད།གང་ཡིན་ཟེར་ན།སོ་སོའི་བླ་མའི་ཞལ་ལག་ལྷག་མ་ཟ་བ་ཡིན་ན་བྱིན་རླབས་ཆེན་པོ་ཡོད་རེད་ཞེས་ཀློད་མྱོང་ཡོད།དེ་ཡིན་ཙང་ངས་ཞལ་ལག་ལྷག་པའི་ཆེད་དུ་ཞལ་ལག་མང་པོ་བཟོས་ཡོད།ངས་ཞལ་ལག་མང་པོ་བཟོས་ནས་ཞལ་ལག་མང་པོ་ལྷག་གྱི་འདུག་ཞེས་འགའ་ཤས་ཀྱིས་རྙོག་ཁྲ་བཤད་པ་ཡང་དྲན་གྱིན་འདུག།ངས་ཧ་གོའི་ཡོད་ཞེས་ལན་སྤྲོད་ཀྱིན་ཡོད།དེ་ལྟར་ངས་༧སྐྱབས་རྗེ་ཟོང་རིན་པོ་ཆེའི་ཞལ་ལག་ལྷག་མ་ཟ་ཡིས་ཡོད།མཚམས་མཚམས་དེར་ཞལ་ལག་ལྷག་མ་མེད་དུས་ངས་ཞིབ་ཧྲུག་ལེན་ནས་སོ་སོའི་མགོ་རུ་བཞག་དེ་ནས་ཟ་ཡིས་ཡོད།གང་ཡིན་ཟེར་ན།ངས་ཁོང་སངས་རྒྱས་སུ་ཁས་ལེན་ཀྱིན་ཡོད།